दूसरी बात यह कि जिस दिन मैंने संस्थान को छोड़ा, उस दिन भी अपने सारे पेज मैंने बखूबी प्रकाशित किए और जब मैं वहां से बाहर निकला तो वहां कोई सन्नाटा नहीं था, सारा स्टाफ भरा हुआ था। मैंने करीब आठ बजे रात्रि तक अपना सारा काम समाप्त कर लिया था। पूछिए वहां के तमाम काम करने वाले लोगों और गार्ड से कि मैं अपने साथ क्या लेकर निकला था। आपको पता होना चाहिए कि मैं अपनी करीब तीन-चार हजार की निजी किताबें और पत्रिकाएं वहां छोड़ आया हूं। मेरी मेज की दराज और आलमारी जिसने खोली होगी उससे पूछ लें। मेरे जाने के बाद वहां किसने चीजों की क्या उलटफेर की, उसके बारे में मैं क्या बता सकता हूं। आपको यह तो मेरे आसपास बैठनेवाले लोगों और अपने दूसरे वहां के कर्मचारियों से यह जानकारी लेनी चाहिए।